Publication: Magyar Közlöny
Issue: MK-2001-36 (Year: 2001, Number: 36)
Era: 1990-2004
Section: A Magyar Köztársaság 2001. és 2002. évi költségvetéséről szóló 2000. évi CXXXIII. törvény (a továbbiakban: Tv.)
Paragraph Index: 15

(2) Az (1) bekezdésben meghatározott igazolás kiállításának feltétele, hogy a termék kiszállítását követő harminc napon belül, de legkésőbb 2001. december 31-ig az AIK-nál bemutassák a kiléptetést igazoló vámárunyilatkozat 3. számú példányának másolatát, amelynek hátoldalán nyilatkozni kell arról, hogy a másolati példány az eredetivel mindenben megegyezik. A személyesen, illetőleg a támogatásra jogosult (a továbbiakban: igénylő) megbízottja által, vagy postai úton (tértivevényesen) az II. rész JOGSZABÁLYOK 2001/36. szám AIK címére (1054 Budapest, Alkotmány u. 29., illetve 1385 Budapest 62. Pf. 867) eljuttatott vámárunyilatkozathoz mellékelni kell egy bélyeggel bérmentesített, az igénylő nevére megcímzett válaszlevél borítékot és a kiállított tértivevényt. Az igazolást az AIK harminc napon belül köteles kiadni abban az esetben, ha a vámárunyilatkozaton szereplő adatok megfelelnek az e rendeletben, valamint az egyéb jogszabályokban előírt feltételeknek. A határidőn túl, valamint a hibásan vagy hiányosan benyújtott kérelmeket az AIK elutasítja.

Source: https://magyarkozlony.hu/hivatalos-lapok/9b239f1a9e8d228748d20c679f4bb2519c7ffdc2/dokumentumok/bc1b16b74ce2330f3640868f3dee1d9468ebe022/letoltes